Gjendja e të drejtave të grave në Rusi
Megjithë premtimet e politikanëve, gratë ruse përsëri ndeshen me diskriminim në pagë dhe me dhunë në familje
Për dekada me radhë,politikanët sovjetikë e më pas rusë, janë mburrur se kanë lejuar që gratë të kenë mundësi të barabarta me burrat dhe mbrojtjen e tyre nga diskriminimi. Por statistikat tregojnë se në Rusi ka ende pabarazi të mëdha në pagë mes grave dhe burrave. Dhuna në familje është një tjetër problem i madh, pasi autoritetet i lehtësuan ndëshkimet në vitin 2017, një veprim për të cilin ekspertët thonë se i frenoi shumë gra të kërkonin ndihmë. Aktivistët rusë të të drejtave të njeriut dhe të afërmit e viktimave të dhunës në familje u intervistuan nga korrespondenti i Zërit të Amerikës në Moskë Igor Tsikhanenka, duke hedhur dritë tek gjendja e grave sot në Rusi. Politikanët e sotëm rusë, sikurse paraardhësit e tyre sovjetikë, shpesh i mburrin gratë dhe premtojnë se do t'i mbështesin dhe mbrojnë ato. tha presidenti rus, Vladimit Putin. Por aktivistët e të drejtave të njeriut thonë se statistikat zyrtare për gjendjen e grave në Rusi tregojnë se politikat qeveritare për barazinë gjinore duhen përmirësuar. thotë aktivista e të drejtave grave Alena Popova. Aktivistët kanë shqetësim të veçantë për dhunën në familje në Rusi, që zakonisht ushtrohet nga burrat. Në vitin 2017, Parlamenti rus, Duma, e dekriminalizoi pjesërisht dhunën fizike në familje, duke e minimizuar ndëshkimin ndaj ushtrimit të dhunës për herë të parë, nga dënimi me burg, në gjobë. thotë aktivistja Popova. Qeveria thotë se rastet e dhunës në familje që raportohen në polici, ranë thuajse përgjysëm që kur filloi zbatimi i ligjit. Ekspertët mendojnë se ligji i ri i shkurajon gratë ruse që të kërkojnë ndihmë ligjore, gjë që mund të çojë në tragjedi. thotë nëna e një viktime. Anna Verba kujton vajzën e saj, Elenën 28-vjeçare, të cilën i shoqi e goditi 57 herë dhe e la të vdiste në krahët e djalit të tyre 7-vjeçar. thotë Anna. Ajo fajëson ligjin e ri të zbutur dhe pasivitetin e policisë për vdekjen e së bijës, duke thënë se autoritetet nuk i kushtuan rëndësi rastit kur i shoqi e qëlloi Elenën herën e parë me thikë katër muaj para se ta godiste për vdekje. - thotë Anna. Sipas faqes në internet të organizatës jo-qeveritare, domesticviolence. ru, në Rusi, më tepër se 16 milionë gra në vit janë viktima të dhunës në familje. Vetëm 10 për qind e tyre shkojnë në polici. Klithmat e të tjerave mbeten të padëgjuara.